Tieto pokyny na podávanie lieku sa týkajú 45 mg a 90 mg naplnenej injekčnej striekačky.
Pokiaľ ide o manipuláciu s naplnenou injekčnou striekačkou, medzi dvoma silami nie je žiadny rozdiel.
Vítame vás.
Tento návod opisuje správne používanie jednorazovej naplnenej injekčnej striekačky lieku Uzpruvo.
Injekčná striekačka sa skladá zo štyroch častí: kryt ihly,
ihla, telo striekačky a piest.
Pozrime sa na to, ako sa používa.
Uzpruvo sa má uchovávať v chladničke
pri teplote 2 až 8 °C.
Uzpruvo neuchovávajte v mrazničke.
Uchovávajte naplnené injekčné striekačky vo vonkajšej škatuľke
na ochranu pred svetlom.
V prípade potreby môžu byť jednotlivé naplnené injekčné striekačky uchovávané aj pri izbovej teplote
do 30°C jednorazovo maximálne počas 30 dní
bez presiahnutia pôvodného dátumu exspirácie.
Najprv vyberte Uzpruvo z chladničky.
Pred podaním nechajte Uzpruvo
zohriať na izbovú teplotu
(približne pol hodiny).
Uzpruvo naplnená injekčná striekačka je určená len na subkutánne (podkožné) použitie.
Nemiešajte Uzpruvo s inými injekčnými roztokmi
a Uzpruvo naplnené injekčné striekačky nepretriasajte.
Odstráňte vonkajšiu škatuľku.
Uistite sa, že máte správnu dávku.
Skontrolujte dátum exspirácie na štítku, aby ste sa uistili,
že naplnená injekčná striekačka nie je po uplynutí času použiteľnosti.
Uistite sa, že roztok v naplnenej injekčnej striekačke je číry
a bezfarebný až svetložltý a prakticky bez viditeľných častíc.
Nepoužívajte liek po uplynutí času použiteľnosti, alebo ak roztok
zmenil farbu alebo je zakalený alebo obsahuje veľké častice.
Pripravte si na čistý povrch všetko čo budete potrebovať:
vašu predpísanú dávku Uzpruva, antiseptický tampón, vatový tampón alebo gázový tampón,
náplasť
a nádobu na likvidáciu ostrých predmetov odolnú proti prepichnutiu.
Nepoužívajte naplnenú injekčnú striekačku, ak je poškodená,
alebo ak je roztok v naplnenej injekčnej striekačke zamrazený.
Dôkladne si umyte
ruky mydlom a teplou vodou.
Začnite výberom miesta podania injekcie.
Vhodné miesta na podanie injekcie sú okolie brucha,
najmenej 5 cm od pupka,
horná časť stehna alebo zadok.
Pre každú injekciu použite iné miesto podania.
Antiseptickým tampónom vyčistite kožu na mieste, kde si plánujte injekciu podať.
Pred podaním injekcie
nechajte kožu vyschnúť, vyčistené miesto nesušte ventilátorom ani fúkaním.
Nepodávajte injekciu cez odev a nepodávajte injekciu
do oblasti kože, ktorá je citlivá, pomliaždená, červená alebo tvrdá.
Držte telo naplnenej injekčnej striekačky jednou rukou bez toho, aby ste sa dotkli piestu.
Priamo stiahnite kryt injekčnej ihly a zahoďte ho.
Nedotýkajte sa injekčnej ihly a nedovoľte, aby sa čohokoľvek dotkla.
Na konci injekčnej ihly môžete vidieť aj kvapku roztoku, čo je normálne.
Držte telo naplnenej
injekčnej striekačky jednou rukou medzi palcom a ukazovákom.
Nikdy neťahajte piest.
Nepoužívajte naplnenú injekčnú striekačku, ak spadla bez krytu nasadeného na
injekčnej ihle.
Druhou rukou jemne vytvorte kožný záhyb na očistenej oblasti kože
a pevne držte.
Rýchlym pohybom podobným šípke zasuňte injekčnú ihlu
do záhybu kože pod uhlom približne 45 stupňov.
Podajte celý roztok tak, že palcom úplne zatlačte piest,
kým nebude naplnená injekčná striekačka prázdna.
Keď je piest zatlačený na doraz,
neprestávajte tlačiť na hlavicu piestu.
Vytiahnite injekčnú ihlu z kože a uvoľnite kožu.
Pomaly uvoľňujte palec z hlavice piestu.
Piest sa s vaším palcom posunie nahor
a injekčná ihla sa vsunie do krytu injekčnej ihly.
Po podaní pritlačte vatový tampón alebo gázový tampón
v mieste podania injekcie, no miesto nešúchajte.
V mieste podania injekcie sa môže objaviť slabé krvácanie, čo je normálne.
Ak je to potrebné, miesto podania injekcie môžete prekryť malou náplasťou.
Ak si potrebujete podať dve injekcie,
vyberte si dve rôzne miesta pre tieto podania
(napríklad jednu injekciu na pravú stranu brucha
a druhú injekciu na ľavú stranu brucha)
a injekcie si podajte hneď po sebe.
Ihneď po použití
vložte použité injekčné striekačky do nádoby odolnej proti prepichnutiu, ako je nádoba na
ostré predmety, podľa miestnych predpisov.
Nevyhadzujte použité injekčné striekačky do domáceho odpadu.
Antiseptický tampón, vatový tampón alebo gázový tampón a obal vyhoďte
do domáceho odpadu.
Nikdy opakovane nepoužívajte injekčnú striekačku.